ᱫᱟᱣᱚᱬᱜᱮᱨᱮ ᱦᱚᱱᱚᱛ

ᱫᱟᱣᱚᱬᱜᱮᱨᱮ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱠᱚᱨᱱᱟᱴᱚᱠ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱾ ᱫᱟᱣᱚᱬᱜᱮᱨᱮ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱩᱠᱩ ᱦᱚᱲ ᱮᱞ ᱫᱚ ᱒,᱙᱔᱕,᱔᱙᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱒.᱓᱑% ᱒᱐᱑᱑ ᱫᱷᱟᱹᱵᱤᱡ ᱥᱚᱦᱨᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱪᱤᱛᱨᱚᱫᱩᱨᱜᱽ ᱦᱚᱱᱚᱛ ᱠᱷᱚᱱ ᱑᱙᱙᱗ ᱥᱟᱞ ᱨᱮ ᱠᱚᱨᱱᱟᱴᱚᱠ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱡᱮ. ᱮᱪ. ᱯᱟᱴᱮᱞ ᱫᱚ ᱪᱤᱛᱨᱚᱫᱩᱨᱜᱽ ᱟᱨ ᱥᱤᱢᱚᱜᱟ ᱦᱚᱱᱚᱛ ᱨᱮᱱᱟᱜ ᱛᱟᱨᱟ ᱴᱷᱟᱶ ᱥᱮᱞᱮᱫ ᱠᱟᱛᱮ ᱵᱷᱮᱡᱟᱨ ᱞᱮᱫ ᱛᱟᱦᱮᱸᱫ ᱾

ᱦᱚᱱᱚᱛ ᱫᱚ ᱯᱚᱱᱚᱛ ᱨᱮᱱᱟᱜ ᱛᱟᱞᱢᱟ ᱴᱟᱺᱰᱤ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱯᱚᱱᱚᱛ ᱨᱮᱱᱟᱜ ᱠᱚᱧᱮ ᱟᱨ ᱮᱛᱚᱢ ᱨᱮᱱᱟᱜ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱦᱚᱨᱤᱦᱚᱨ, ᱡᱚᱜᱽᱞᱩᱨ, ᱦᱚᱱᱱᱟᱞᱤ ᱟᱨ ᱪᱚᱱᱱᱟᱜᱤᱨᱤ ᱟᱨ ᱱᱭᱟᱢᱚᱛᱤ ᱢᱮᱱᱟᱜᱼᱟ, ᱱᱤᱭᱟᱹ ᱦᱚᱸ ᱟᱡᱟᱜ ᱢᱚᱬᱮ ᱮᱴᱟᱜ ᱛᱟᱞᱩᱠ ᱢᱮᱱᱟᱜᱼᱟ ᱾ ᱱᱚᱣᱟ ᱯᱟᱪᱮ ᱨᱮ ᱥᱤᱢᱚᱜᱟ ᱦᱚᱱᱚᱛ ᱟᱨ ᱦᱟᱵᱮᱨᱤ ᱦᱚᱱᱚᱛ, ᱥᱟᱢᱟᱝ ᱨᱮ ᱪᱤᱛᱨᱚᱫᱩᱨᱜᱽ ᱦᱚᱱᱚᱛ, ᱠᱚᱧᱮ ᱨᱮ ᱵᱤᱡᱚᱭᱱᱚᱜᱚᱨ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱪᱤᱠᱢᱚᱜᱚᱞᱩᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾

ᱫᱟᱣᱚᱬᱜᱮᱨᱮ ᱦᱚᱱᱚᱛ ᱨᱮ ᱖ ᱛᱟᱞᱩᱠ, ᱒᱐ ᱦᱚᱵᱽᱞᱤ, ᱑᱙᱗ ᱜᱚᱴᱟᱝ ᱟᱹᱛᱩ ᱯᱚᱸᱪᱟᱭᱚᱛ, ᱖᱕᱒ ᱜᱚᱴᱟᱝ ᱟᱹᱛᱩ, ᱙᱐᱔ ᱜᱚᱴᱟᱝ ᱦᱟᱵᱤᱴᱮᱥᱚᱱ, ᱟᱨ ᱒ ᱱᱚᱜᱚᱨ ᱯᱟᱞᱤᱠᱟ ᱵᱟᱹᱭᱥᱤ ᱟᱨ ᱢᱤᱫᱴᱟᱹᱝ ᱱᱚᱜᱚᱨ ᱱᱤᱜᱟᱢ ᱢᱮᱱᱟᱜᱼᱟ ᱾District formation  The Official Website Of Zilla Panchayat, Davangere, Government of Karnataka.

ᱱᱟᱜᱟᱢ

ᱚᱛᱱᱚᱜ
ᱫᱟᱣᱚᱬᱜᱮᱨᱮ ᱦᱚᱱᱚᱛ ᱫᱚ ᱰᱚᱠᱠᱚᱱ ᱯᱟᱴᱷᱟᱨ ᱨᱮ ᱴᱟᱺᱰᱤ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱚᱠᱟ ᱞᱚᱠᱟᱞ ᱞᱮᱠᱟᱛᱮ ᱵᱚᱭᱟᱞᱩ ᱥᱤᱢᱟᱹ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱦᱚᱱᱚᱛ ᱠᱚᱧᱮᱼᱯᱟᱪᱮ ᱨᱮ ᱦᱟᱵᱮᱨᱤ ᱦᱚᱱᱚᱛ, ᱮᱛᱚᱢᱼᱯᱟᱪᱮ ᱨᱮ ᱥᱤᱢᱚᱜᱟ ᱦᱚᱱᱚᱛ, ᱮᱛᱚᱢ ᱨᱮ ᱪᱤᱠᱢᱚᱜᱚᱞᱩᱨ ᱦᱚᱱᱚᱛ, ᱮᱛᱚᱢᱼᱥᱟᱢᱟᱝ ᱨᱮ ᱪᱤᱛᱨᱚᱫᱩᱨᱜᱽ ᱦᱚᱱᱚᱛ ᱟᱨ ᱠᱚᱧᱮ ᱨᱮ ᱵᱤᱡᱚᱭᱱᱚᱜᱚᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱦᱚᱱᱚᱛ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱛᱟᱞᱢᱟ ᱨᱮ ᱑᱓°᱕' ᱟᱨ ᱑᱔°᱕᱐' N ᱞᱟᱴᱤᱪᱩᱰ ᱛᱟᱞᱟ ᱨᱮ ᱟᱨ ᱗᱕°᱓᱐' ᱟᱨ ᱗᱖°᱓᱐' E ᱞᱚᱝᱜᱤᱪᱩᱰ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱵᱷᱤᱛᱤᱨ ᱟᱹᱰᱤ ᱜᱟᱱ ᱦᱚᱭ ᱴᱷᱟᱶ ᱢᱮᱱᱟᱜᱼᱟ ᱱᱚᱣᱟ ᱦᱚᱭ ᱨᱮᱱᱟᱜ ᱦᱟᱞᱤᱭᱟ ᱩᱛᱷᱱᱟᱹᱣ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱯᱩᱨᱟᱹ ᱦᱚᱱᱚᱛ ᱨᱮ ᱮᱱᱮᱨᱡᱤ ᱠᱟᱹᱨᱜᱟᱲ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱕,᱙᱒᱖ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱒᱘᱘ ᱢᱤᱞ) ᱢᱮᱱᱟᱜᱼᱟ ᱾

ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫᱽ ᱠᱷᱚᱱ ᱫᱟᱣᱚᱬᱜᱮᱨᱮ ᱦᱚᱱᱚᱛ ᱫᱚ ᱒᱕᱐ ᱜᱚᱴᱟᱝ ᱨᱮᱸᱜᱮᱡ ᱟᱨ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱦᱚᱱᱚᱛ ᱠᱚ ᱥᱟᱶᱛᱮ ᱞᱤᱥᱴᱤ ᱟᱠᱟᱱᱟᱭ ᱾ ᱱᱚᱶᱟ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱢᱚᱬᱮ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱫᱟᱣᱚᱜᱮᱨᱮ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱙᱔᱕,᱔᱙᱗ ᱦᱚᱲ ᱢᱮᱱᱟᱜ ᱠᱚᱣᱟ ᱱᱚᱣᱟ ᱞᱮᱥᱚᱛᱷᱚ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱣᱮᱥᱴ ᱵᱷᱟᱨᱡᱤᱱᱤᱭᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱤᱭᱟᱹ ᱥᱤᱧᱚᱛ ᱨᱮᱱᱟᱜ ᱜᱩᱴ ᱖᱔᱐ ᱦᱚᱱᱚᱛ ᱨᱮ ᱒᱔᱑ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓᱒᱙ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱘᱕᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱘.᱗᱑% ᱛᱟᱦᱮᱸ ᱠᱟᱱᱟ ᱾ ᱫᱟᱣᱚᱬᱜᱮᱨᱮ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱖᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱖.᱓% ᱢᱮᱱᱟᱜᱼᱟ ᱾

᱒᱐᱑᱑ ᱨᱮᱱᱟᱜ ᱦᱚᱲ ᱠᱮᱠᱷᱟ ᱡᱚᱠᱷᱟ ᱚᱠᱛᱚ, ᱗᱗.᱒᱙% ᱦᱚᱲ ᱮᱞ ᱫᱚ ᱠᱚᱱᱱᱚᱲ, ᱑᱓.᱘᱗% ᱫᱚ ᱩᱨᱫᱩ, ᱓.᱐᱓% ᱫᱚ ᱛᱮᱞᱩᱜᱩ, ᱓ ᱐᱑% ᱫᱚ ᱞᱚᱢᱵᱟᱰᱤ ᱟᱨ ᱑.᱐᱔% ᱫᱚ ᱢᱟᱨᱟᱴᱷᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱦᱚᱱᱚᱲ

 Official website


ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮ ᱑᱙᱙᱗ ᱥᱟᱞ ᱨᱮᱱᱟᱜ ᱛᱷᱟᱯᱚᱱᱟᱜ ᱠᱚ